wannaphong/clean_thaiwikipedia huggingface dataset:
# วัดใหญ่ท่าเสา
วัดใหญ่ท่าเสา ตั้งอยู่ที่ถนนสำราญรื่น ตำบลท่าอิฐ  อำเภอเมือง จังหวัดอุตรดิตถ์ เป็นวัดโบราณ สันนิษฐานว่าสร้างในสมัยกรุงศรีอยุธยาตอนปลาย มีโบราณสถานและปูชนียวัตถุมากมาย ปัจจุบันวัดใหญ่ท่าเสาได้รับการขึ้นทะเบียนเป็นโบราณสถาน ตามประกาศในราชกิจจานุเบกษาเล่ม 114 ลงวันที่ 29 กันยายน พ.ศ. 2540 มีพื้นที่ได้รับประกาศเป็นโบราณสถานประมาณ 2 ไร่ 3 งาน 51 ตารางวาราชกิจจานุเบกษา,  ประกาศกรมศิลปากร เรื่อง ขึ้นทะเบียนโบราณสถานและกำหนดเขตที่ดินโบราณสถาน (วัดเมืองปอน (ร้าง) และวัดต่อแพ จังหวัดแม่ฮ่องสอนวัดธาตุโขง (ร้าง)วัดธาตุเขียว (ร้าง)วัดร้อยข้อ (ร้าง) จังหวัดเชียงรายวัดเชียงแสน วัดหมื่นพริก (ร้าง) จังหวัดเชียงใหม่ วัดหนองห้า จังหวัดพะเยา วัดใหญ่ชัยมงคล วัดยมราช จังหวัดพิษณุโลก วัดคุ วัดดงดีปลี วัดโบสถ์ จังหวัดสุโขทัย วัดพระเจดีย์ทอง จังหวัดกำแพงเพชร เจดีย์ยุทธหัตถี วัดพระบรมธาตุ จังตาก วัดห้วยเขน จังหวัดพิจิตร วัดใหญ่ท่าเสา จังหวัดอุตรดิตถ์), เล่ม 114, พิเศษ 87 ง, 29 กันยายน พ.ศ. 2540, หน้า 2

 ประวัติ 

 อาณาเขตที่ตั้งวัด 
 ที่ดินอันเป็นที่ตั้งวัด 1 แปลง มีเนี้อที่ 32 ไร่ 2 งาน 55 ตารางวา
 ที่ดินอันเป็นที่ธรณีสงฆ์ ตั้งอยู่หน้าวัดติดถนนสำราญรื่นจนถึงลำน้ำน่าน มีเนื้อที่ 11ไร่ 2 งาน 56 ตารางวา

 อาณาเขตโบราณสถาน 
วัดใหญ่ท่าเสาได้รับการขึ้นทะเบียนเป็นโบราณสถาน ตามประกาศในราชกิจจานุเบกษาเล่ม 114 ลงวันที่ 29 กันยายน พ.ศ. 2540 มีพื้นที่ได้รับประกาศเป็นโบราณสถานประมาณ 2 ไร่ 3 งาน 51 ตารางวา ครอบคลุมเขตพุทธาวาสที่เป็นที่ตั้งอุโบสถ หอไตรและศาลาการเปรียญทั้งหมด 

 ศาสนสถาน-โบราณสถาน
ศาสนสถาน
วิหารหลวงพ่อเย็ก
อาคารปฏิบัติธรรม
กุฏิ

โบราณสถาน
หอไตร
อุโบสถ
ศาลาการเปรียญ

ปูชนียวัตถุ-โบราณวัตถุ
ปูชนียวัตถุ

รูปหล่อหลวงพ่อเย็ก

โบราณวัตถุ
 ยานมาศ สร้างในสมัยกรุงศรีอยุธยาในรัชสมัยพระเจ้าอยู่หัวบรมโกศ จัดแสดงอยู่ที่ศาลาการเปรียญ ยานมาศนี้เชื่อกันว่าเป็นยานมาศที่พระมหากษัตริย์แห่งกรุงศรีอยุธยาอุทิศถวายบูชาพระมหาธาตุเมืองฝาง และอาจใช้เป็นยานมาศประจำตัวพระสังฆราชาเมืองสวางคบุรี (เมืองฝาง) เพราะที่มาของยานมาศนี้สันนิษฐานว่า นำมาจากวัดพระฝางสวางคบุรีมุนีนาถในราวสมัยรัชกาลที่ 4 โดยหลวงพ่อเย็ก อดีตเจ้าอาวาสวัดใหญ่ท่าเสาซึ่งได้รับพระราชทานสมณศักดิ์เป็นพระครูสวางคบุรี

ในปี พ.ศ. 2444 สมเด็จฯ เจ้าฟ้ากรมพระยานริศรานุวัดติวงศ์ ทรงตรวจพบว่าวัดท่าเสามียานมาศลักษณะเดียวกัน 2 หลังสมเด็จ เจ้าฟ้ากรมพระยานริศรานุวัดติวงศ์.จดหมายเหตุระยะทางไปพิษณุโลก. (พระนคร : โรงพิมพ์พระจันทร์, ๒๕๐๖). หน้า ๑๒. ปัจจุบันเหลือเพียงหลังเดียว โดยหลังที่จัดแสดงอยู่ในปัจจุบันได้ย้ายกลับมาจากศูนย์วัฒนธรรมจังหวัดอุตรดิตถ์ในปี พ.ศ. 2551

 ข้อมูลจำเพาะ 
 ได้รับพระราชทานวิสุงคามสีมาเมื่อประมาณปี พ.ศ. 2423
# Promise / Star
พรอมิส / สตาร์  เป็นซิงเกิลที่ 18 ของคุมิ โคดะ เป็นดับเบิ้ลเอ ไซด์ ซิงเกิล วางจำหน่ายในวันที่ 7 กันยายน พ.ศ. 2548 เปิดตัวที่อันดับที่ 4 ของออริกอนชาร์ต มียอดขายรวมประมาณ 61,312 แผ่น ซึ่งเพลง Promise ยังได้รางวัลจากงาน The Japan Gold Disc Award อีกด้วย

เพลง Promise เป็นเพลงประกอบรายการคิเซคิโนะโทบิระทีวีโนชิคาระ ทางช่องทีวีอาซาฮี ส่วนเพลง Star เป็นเพลงประกอบเกมจากการ์ตูนเรื่องลามู ทรามวัยจากต่างดาว ของเครื่องเกมนินเทนโดดีเอส

มิวสิกวิดีโอเพลง Promise เป็นเรื่องราวของหญิงสาวที่ไว้อาลัยให้กับความรักของตนเองหลังจากเลิกรากันไปตอนใกล้วันแต่งงาน ส่วนมิวสิกวิดีโอเพลง Star ทำออกมาในรูปแบบมิวสิกวิดีโอสั้น

เดือนตุลาคม พ.ศ. 2551 ซิงเกิล Promise / Star ได้รับรางวัลพลาตินัมดิสก์จาก RIAJ พร้อมกับซิงเกิล TABOOhttp://www.riaj.com/data/others/gold/200810.html

 รายชื่อเพลง 
 Promise
 Star
 Promise (Instrumental)
 Star (Instrumental)

 มิวสิกวิดีโอ 
 Promise
 Star(short version)
 Making of "Promise" & "Star"

 การแสดงสด 
 3 กันยายน พ.ศ. 2548 - Music Fair21 - Promise
 9 กันยายน พ.ศ. 2548 - Music Station - Promise
 10 กันยายน พ.ศ. 2548 - CDTV - Promise
 24 กันยายน พ.ศ. 2548 - MelodiX! - Promise
 17 กันยายน พ.ศ. 2548 - SMAPxSMAP - Promise
 XX XX พ.ศ. 2548 - Gold Disc Award 2006 - Promise
 XX XX พ.ศ. 2548 - Music Fighter - Promise

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต7 กันยายน พ.ศ. 2548Oricon Daily Charts#4  7 กันยายน พ.ศ. 2548Oricon Weekly Charts#434,58961,31211 สัปดาห์7 กันยายน พ.ศ. 2548Oricon Monthly Charts61,3127 กันยายน พ.ศ. 2548Oricon Yearly Charts#16561,312
# สมการกำลังสาม
ในทางคณิตศาสตร์ สมการกำลังสาม คือสมการของพหุนามตัวแปรเดียวที่มีดีกรีเท่ากับ 3 รูปแบบทั่วไปของสมการกำลังสามคือ

เมื่อ a ≠ 0 (ถ้า a = 0 สมการนี้จะกลายเป็นสมการกำลังสอง) โดยปกติแล้ว  คือสัมประสิทธิ์ที่เป็นจำนวนจริง ฟังก์ชันของสมการกำลังสามสามารถวาดกราฟบนระบบพิกัดคาร์ทีเซียนได้รูปเส้นโค้งคล้ายตัว S หรือ N

 ดิสคริมิแนนต์ 
สมการกำลังสามทุกสมการที่มีสัมประสิทธิ์เป็นจำนวนจริง จะมีรากของสมการ 3 คำตอบเสมอ ซึ่งจะต้องมีจำนวนจริงอย่างน้อยหนึ่งจำนวนที่เป็นคำตอบ ตามทฤษฎีบทค่าระหว่างกลาง (intermediate value theorem) และคำตอบเหล่านั้นอาจจะเท่ากันบางค่าก็ได้ ส่วนอีกสองจำนวนที่เหลือสามารถแยกแยะได้จากการพิจารณาดิสคริมิแนนต์ ซึ่งคำนวณจาก

คำตอบของสมการจะเป็นประเภทใดประเภทหนึ่ง ดังต่อไปนี้
 ถ้า Δ < 0 คำตอบของสมการจะเป็นจำนวนจริงทั้งสามค่า ที่แตกต่างกันทั้งหมด
 ถ้า Δ > 0 คำตอบของสมการจะมีหนึ่งค่าที่เป็นจำนวนจริง และอีกสองจำนวนเป็นจำนวนเชิงซ้อนสังยุคซึ่งกันและกัน
 ถ้า Δ = 0 คำตอบของสมการจะเป็นจำนวนจริงทั้งสามค่า ซึ่งมีสองจำนวนเป็นค่าเดียวกัน หรือ เป็นค่าเดียวกันทั้งสามจำนวน อย่างใดอย่างหนึ่ง

 สูตรกำลังสาม 
ถ้าหาก  เป็นคำตอบของสมการกำลังสามแล้ว เราจะสามารถแยกตัวประกอบของพหุนามกำลังสามได้ดังนี้

กำหนดให้

คำตอบของสมการทั้งสามค่าสามารถคำนวณได้จากสูตร

เมื่อ i คือ หน่วยจินตภาพที่นิยามโดย i2 = −1
# รายชื่อมณฑลของประเทศจีนเรียงตามขนาดพื้นที่
มณฑลของประเทศจีนเรียงตามขนาดเนื้อที่

 อันดับ  เขตการปกครอง  พื้นที่ (km²)  อัตราการแบ่งพื้นที่  กับพื้นที่ทั้งหมด (%) -  ทั้งหมด  9,630,960  - 1  เขตปกครองตนเองซินเจียงอุยกูร์  1,660,000  17.23 2  เขตปกครองตนเองทิเบต  1,228,400  12.75 3  เขตปกครองตนเองมองโกเลียใน  1,183,000  12.28 4  มณฑลชิงไห่  721,000  7.48 5  มณฑลเสฉวน  485,000  5.03 6  มณฑลเฮย์หลงเจียง  460,000  4.77 7  มณฑลกานสู้  454,000  4.71 8  มณฑลยูนนาน  394,100  4.09 9  เขตปกครองตนเองกวางสีจ้วง  236,700  2.45 10  มณฑลหูหนาน  211,800  2.19 11  มณฑลฉ่านซี  205,800  2.13 12  มณฑลเหอเป่ย์  187,700  1.94 13  มณฑลจี๋หลิน  187,400  1.94 14  มณฑลหูเป่ย์  185,900  1.93 15  มณฑลกวางตุ้ง  177,900  1.84 16  มณฑลกุ้ยโจว  176,100  1.82 17  มณฑลเหอหนาน  167,000  1.73 18  มณฑลเจียงซี  166,900  1.73 19  มณฑลชานซี  156,800  1.62 20  มณฑลซานตง  156,700  1.62 21  มณฑลเหลียวหนิง  145,900  1.51 22  มณฑลอันฮุย  139,400  1.44 23  มณฑลฝูเจี้ยน  121,400  1.26 24  มณฑลเจียงซู  102,600  1.06 25  มณฑลเจ้อเจียง  101,800  1.05 26  นครฉงชิ่ง  82,300  0.85 27  เขตปกครองตนเองหุยหนิงเซี่ย  66,000  0.68 28  มณฑลไหหลำ  33,920  0.35 29  กรุงปักกิ่ง  16,808  0.17 30  นครเทียนสิน  11,920  0.12 31  นครเซี่ยงไฮ้  6,340  0.065 32  เขตบริหารพิเศษฮ่องกง  1,092  0.011 33  เขตบริหารพิเศษมาเก๊า  27  0.00028
# คณะศิลปกรรมและสถาปัตยกรรมศาสตร์ มหาวิทยาลัยเทคโนโลยีราชมงคลล้านนา
คณะศิลปกรรมและสถาปัตยกรรมศาสตร์ มหาวิทยาลัยเทคโนโลยีราชมงคลล้านนา เป็น 1 ใน 4 คณะที่จัดตั้งขึ้นเป็นครั้งแรกของมหาวิทยาลัยฯ เมื่อวันที่ 29 พฤศจิกายน พ.ศ. 2549กฎกระทรวงจัดตั้งส่วนราชการในมหาวิทยาลัยเทคโนโลยีราชมงคลล้านนา กระทรวงศึกษาธิการ พ.ศ. ๒๕๔๙ (กฎกระทรวงออกตามความในพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘) เพื่อทำหน้าที่จัดการเรียนการสอนในสาขาวิชาศิลปกรรม เทคโนโลยีสื่อสารมวลชน และสถาปัตยกรรมศาสตร์

 ที่ตั้ง 

ปัจจุบันสำนักงานคณบดี ตั้งอยู่เลขที่ 95 ถนนซุปเปอร์ไฮเวย์ ตำบลช้างเผือก อำเภอเมือง จังหวัดเชียงใหม่ 50300 (หลังวัดเจ็ดยอด)

 สถานที่จัดการเรียนการสอน 
คณะศิลปกรรมและสถาปัตยกรรมศาสตร์ มีสถานที่จัดการเรียนการสอน 3 แห่ง และกำลังดำเนินการขยายพื้นที่อีก 1 แห่ง คือ
 พื้นที่หมู่บ้านเจ็ดยอด ตำบลช้างเผือก อำเภอเมือง จังหวัดเชียงใหม่
 พื้นที่เจ็ดลิน
 พื้นที่เขตพื้นที่ตาก
 พื้นที่ดอยสะเก็ด (กำลังดำเนินการ)การศึกษาเตรียมการจัดการเรียนการสอนพื้นที่ดอยสะเก็ด 

 หน่วยงานและหลักสูตร 

 หน่วยงาน ระดับประกาศนียบัตรวิชาชีพชั้นสูง ระดับปริญญาตรี ระดับปริญญาโท  สาขาศิลปกรรม หลักสูตรศิลปบัณฑิต
สาขาวิชาทัศนศิลป์
 วิชาเอกจิตรกรรม
 วิชาเอกประติมากรรม
 วิชาเอก ศิลปะภาพพิมพ์
 วิชาเอกศิลปะไทย  สาขาสถาปัตยกรรม หลักสูตรประกาศนียบัตรวิชาชีพชั้นสูง
 สาขาวิชาภูมิสถาปัตยกรรมหลักสูตรสถาปัตยกรรมศาสตรบัณฑิต
 สาขาเทคโนโลยีสถาปัตยกรรม
 สาขาสถาปัตยกรรมภายใน
 สาขาการจัดการผังเมือง  สาขาการออกแบบ หลักสูตรเทคโนโลยีบัณฑิต
 สาขาออกแบบสื่อสาร วิชาเอกออกแบบนิเทศศิลป์
 สาขาออกแบบสื่อสาร วิชาเอกมัลติมีเดีย
หลักสูตรสถาปัตยกรรมศาสตรบัณฑิต
 สาขาออกแบบอุตสาหกรรม
 สาขาออกแบบสิ่งทอ
 สาขาออกแบบเครื่องเรือน  สาขาเทคโนโลยีศิลป์ หลักสูตรอุตสาหกรรมศาสตรบัณฑิต
 สาขาเทคโนโลยีเซรามิก
 สาขาเทคโนโลยีเครื่องประดับ
หลักสูตรเทคโนโลยีบัณฑิต
 สาขาเทคโนโลยีการพิมพ์
 สาขาออกแบบบรรจุภัณฑ์

 กิจกรรมนักศึกษา 

มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
 สโมสรนักศึกษาคณะ เป็นศูนย์กลางการประสานงาน และบริหารงานกิจกรรมของนักศึกษาในระดับคณะในแต่ละเขตพื้นที่ มีผู้แทนนักศึกษาในคณะ เป็นคณะกรรมการบริหาร โดยมีนายกสโมสรนักศึกษาคณะ เป็นผู้บริหารสูงสุดในองค์กร
 ชมรม เป็นหน่วยดำเนินกิจกรรมของนักศึกษา โดยมีประธานชมรม เป็นผู้อำนวยการดำเนินงาน

 การรับรองมาตรฐานการศึกษา 
คณะศิลปกรรมและสถาปัตยกรรมศาสตร์ ได้รับการประเมินคุณภาพการศึกษาจากสำนักงานรับรองมาตรฐานและประเมินคุณภาพการศึกษา ในปีการศึกษา 2550 ใน 2 กลุ่มวิชา คือรายงานผลการตรวจประเมินคุณภาพภายนอก ประจำปีการศึกษา 2550
 กลุ่มสาขาวิชาศิลปกรรม ได้รับผลการประเมิน "รับรอง" ในระดับการประเมิน "ดี" คะแนนเฉลี่ยเท่ากับ 2.83
 กลุ่มสาขาวิชาสถาปัตยกรรมศาสตร์ ได้รับผลการประเมิน "รับรอง" ในระดับการประเมิน "ดี" คะแนนเฉลี่ยเท่ากับ 2.82

 รายนามคณบดี 
 ผู้ช่วยศาสตราจารย์ชัยรัตน์ ปานสุวรรณจิตร์ พ.ศ. 2550 - พ.ศ. 2557
 ผู้ช่วยศาสตราจารย์ถาวร ฝั้นชมภู พ.ศ. 2558 - พ.ศ. 2562
 ผู้ช่วยศาสตราจารย์ ดร.พีระ จูน้อยสุวรรณ พ.ศ. 2562 - พ.ศ. 2565
 อาจารย์นที สัมปุรณะพันธ์ พ.ศ. 2566 - ปัจจุบัน

 ศิษย์เก่าที่มีชื่อเสียง 

 รุ่ง จันตาบุญ ผู้ออกแบบหอคำหลวง งานมหกรรมพืชสวนโลกเฉลิมพระเกียรติฯ ราชพฤกษ์ 2549
 สมบัษร ถิรสาโรจน์ นักจัดงานแฟชั่น บันเทิงที่มีชื่อเสียง
 สมโภช สายเทพ สมาชิกสภาผู้แทนราษฎรจังหวัดลำปาง (สถ.บ.ออกแบบอุตสาหกรรม)
# ไอพอดทัช
ไอพอดทัช  เป็นเครื่องเล่นดนตรีแบบพกพาในสายการผลิตไอพอด ผลิตโดยบริษัทแอปเปิล โดยประกาศในวันที่ 5 กันยายน พ.ศ. 2550 และจะวางจำหน่ายในช่วงสิ้นเดือนกันยายน ข่าวเปิดตัวไอพอดทัชจากแอปเปิล  ไอพอดทัชเป็นไอพอดที่ได้รับการคัดลอกในส่วนของโครงสร้างให้คล้ายกับไอโฟนโดยตัดคุณสมบัติการโทรและการเล่นอินเทอร์เน็ตผ่านเครือข่ายเซลูลาร์แต่ไอพอดทัชสามารถใช้งานอินเทอร์เน็ตผ่านทางระบบไวไฟ (802.11b/g) ด้วยเว็บเบราว์เซอร์ซาฟารี นอกจากนี้ไอพอดทัชยังสามารถดาวน์โหลดเพลงได้จากไอทูนส์และจากการซิ้งส์จากเคือคอมพิวเตอร์โดยใช้โปรแกรมไอทูนส์

ไอพอดทัชมีสี่รุ่นความจุคือรุ่น 8,16,32,64 และ 128 จิกะไบต์ (128 จิกะไบต์ มีเฉพาะ iPod touch รุ่นที่ 6)

และเลิกผลิตไอพอดทัชทั้งหมดในเดือน พฤษภาคม ปี ค.ศ. 2022

 คุณสมบัติเฉพาะ 
คุณสมบัติของไอพอดทัชที่ปรากฏในเว็บไซต์แอปเปิลคุณสมบัติของไอพอดทัช 

 ขนาดจอ: 3.5 นิ้ว (8.9 ซม.) รุ่นที่ 1-4,และ 4 นิ้ว (10 ซม.) เฉพาะไอพอดทัชรุ่นที่ห้า กับ รุ่นที่หก
 ความละเอียดจอ: 480×320 พิกเซล ที่ 163ppi เฉพาะรุ่นที่หนึ่งถึงสาม และ 960×640 พิกเซล ที่ 326 ppi รุ่นที่สี่ และ 1136x640 พิกเซล ที่ 326 ppi รุ่นที่ห้า
 รับคำสั่ง: การสัมผัส (ทุกรุ่น) และทางเสียง (Voice Control) (รุ่นที่ 3 และใหม่กว่า) ambient light sensors ยกเว้นรุ่นที่ห้า
 ระบบปฏิบัติการ: iOS
 ความจุ : 8 GB 16 GB 32 GB 64 GB และ 128 GB แฟลชเมโมรี // ในเว็บเล็บแฟลชเมโมรีเป็นการค้นหาความหมายของคำว่าแฟลชเมโมรีได้เพิ่มเติม
 วายฟาย: 802.11b/g // ในเว็บเล็บwi-fiเป็นการค้นหาความหมายของคำว่าwi-fiได้เพิ่มเติม
 แบตเตอรี : ใช้งานได้ 5-8 ชั่วโมงสำหรับดูวิดีโอ หรือ 22-40 ชั่วโมงสำหรับฟังเพลง
 ขนาด: 4.3×2.4×0.31 นิ้ว (110×61.8×8 มม.)
 น้ำหนัก: 120,115,101,88 กรัม (ตามรุ่น)
 เสียงตอบสนองความถี่: 20Hz ถึง 20,000Hz
 รองรับฟอร์แมตเสียง: AAC (16 ถึง 320 Kbps), AAC ที่ได้รับการป้องกันลิขสิทธิ์ (ซื้อจาก iTunes Store), MP3 (16 ถึง 320 Kbps), MP3 VBR, Audible (ฟอร์แมต 2, 3 และ 4) Apple Loseless, AIFF และ WAV

 ฟอร์แมตวิดีโอที่รองรับ 
 วิดีโอ H.264, สูงสุดถึง 1.5 Mbps, 640 x 480 พิกเซล, 30 เฟรมต่อวินาที., H.264 เบสไลน์โพรไฟล์ในเวอร์ชันความซับซ้อนต่ำ พร้อมเสียง AAC-LC สูงสุด 160 Kbps, 48 KHz, เสียงสเตอริโอในไฟล์ฟอร์แมต .m4v, .mp4, และ .mov

 วิดีโอ H.264 สูงสุด 768 Kbps, 320 x 240 พิกเซล, 30 เฟรมต่อวินาที., เบสไลน์โพรไฟล์สูงสุดถึงระดับ 1.3 พร้อมเสียง AAC-LC สูงสุด 160 Kbps, 48 kHz, เสียงสเตอริโอในไฟล์ฟอร์แมต .m4v, .mp4, และ .mov

 วิดีโอ MPEG-4, สูงสุด 2.5 Mbps, 640 x 480 พิกเซล, 30 เฟรมต่อวินาที., ซิมเปิลโปรไฟล์พร้อมเสียง AAC-LC สูงสุด 160 Kbps, 48 kHz, เสียงสเตอริโอในไฟล์ฟอร์แมต .m4v, .mp4, และ .mov

 อุปกรณ์ภายในกล่อง 
 iPod touch
 หูฟัง (ไม่มีไมโครโฟนในรุ่นที่ 1,2,4) (แบบมีรีโมทเฉพาะรุ่นที่สาม) (แบบ Earpods เฉพาะรุ่นที่ห้า)
 สายเคเบิลยูเอสบี 2.0 (รุ่นที่ 1-4), สาย lightning connector (เฉพาะรุ่นที่ 5 และรุ่นที่ 6)
 คู่มือเริ่มใช้งาน
 สติกเกอร์แอปเปิล
 เอกสารการเคลมประกัน
# คลอริเนเตท พาราฟิน แวกซ์
คลอริเนเตท พาราฟิน แวกซ์  เป็นพลาสติกไชต์เซอร์ ตัวหนึ่งใช้เป็นส่วนผสมในการผลิต พอลิไวนิลคลอไรด์คอมเปาด์หรือพีวีซีคอมเปาด์ (Polyvinyl chloride compound, PVC compound) เนื่องจากพีวีซีปกติ หรือ พีวีซีเรซิน จะไม่มีคุณสมบัติการเป็นพลาสติก กระบวนการทำพีวีซีคอมเปาด์คือการนำเอาพีวีซีเรซิน มาผสมกับส่วนผสมต่างๆ เราเรียกว่า Additive ให้มีคุณสมบัติเป็นพลาสติกมากขึ้น

CPW จะทำหน้าที่เป็นตัวประสานทำให้พีวีซี มีแรงยึดเหนี่ยวระหว่างอนุภาคมากขึ้น

CPW มีสถานะเป็นของเหลวที่อุณภูมิปกติ ผลิตจากปฏิกิริยาคลอริเนชัน (Chlorination) ของ  โดย ค่า n จะอยู่ระหว่าง 9-22 แล้วแต่ว่าต้องการคุณสมบัติแบบใด หากค่า n มากจะทำให้ปริมาณคลอรีนลดลง ความถ่วงจำเพาะจะลดลง และจะระเหยได้ง่าย

 CAS Number 63449-39-8 สี เหลือง ชื่อไทยในพิกัดอัตราภาษีศุลกากร ไขพาราฟิน

สำหรับในประเทศไทย CPW บอกจากนำมาใช้เป็นพลาสติกไซเซอร์ในการผลิต พีวีซีคอมเปาด์แล้ว ยังนำมาใช้ในการผลิต สีทาบ้านและเคลือบกระดาษ อีกด้วย 

และ หัวเชื้อน้ำมันเครื่องบางยี่ห้อนำสารตัวนี้มาใช้ในการเคลือบเครื่องยนต์ ทำให้เกิดผลเสียกับตัวเครื่องยนต์
# ฮีต
ฮีต อาจหมายถึง
 ฮีตเตอร์ อุปกรณ์ให้ความร้อน
 ฮีธ หรือ ฮิโรชิ โมริเอะ นักดนตรีจากวงเอ็กซ์เจแปนเป็นสมาชิกใหม่ที่เข้ามาแทนไทจิ หลังจากการลาออกจากวงของไทจิ โดยที่ฮีทได้ผ่านการคัดเลือกให้เป็นสมาชิกใหม่ในตำแหน่งมือเบสของวง
# ลิมบืร์ค
ลิมบืร์ค  หรือ ลิมบวร์ค  อาจหมายถึง:

 จังหวัดลิมบืร์ค (ค.ศ. 1815–1839) จังหวัดในอดีตสหราชอาณาจักรเนเธอร์แลนด์ ปัจจุบันแยกออกเป็น:
 จังหวัดลิมบืร์ค (ประเทศเนเธอร์แลนด์)
 จังหวัดลิมบืร์ค (ประเทศเบลเยียม)

 ดัชชีลิมบวร์ค รัฐในเครือจักรวรรดิโรมันอันศักดิ์สิทธิ์
 ดัชชีลิมบืร์ค (ค.ศ. 1839–1867) รัฐในเครือสมาพันธรัฐเยอรมัน
# ฟลาวเวอร์
ฟลาวเวอร์  เป็นซิงเกิลที่ 17 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 10 สิงหาคม พ.ศ. 2548  เปิดตัวที่อันดับที่ 4 ของออริกอนชาร์ต  มียอดขายรวมประมาณ 106,099 แผ่น 
 
เพลง flower เป็นเพลงประกอบนวนิยายเรื่องโคอิบานะ  และซิงเกิล flower เป็นซิงเกิลเดียวของคุมิ โคดะที่ไม่มีมิวสิกวิดีโอหรือโปรโมชั่นวิดีโอใดๆเลย  โดยเพลงนี้ถูกบรรจุอยู่ในอัลบั้ม BEST~first things~

 รายชื่อเพลง 
 
 flower 
 flower (acoustic version)
 flower (Instrumental)
 flower (acoustic version) (Instrumental) 

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต10 สิงหาคม พ.ศ. 2548Oricon Daily Charts#410 สิงหาคม พ.ศ. 2548Oricon Weekly Charts#436,859 106,09910 สัปดาห์10 สิงหาคม พ.ศ. 2548Oricon Monthly Charts106,09910 สิงหาคม พ.ศ. 2548Oricon Yearly Charts#96106,099
# Flower
Flower สามารถหมายถึง

 ดอกไม้
 Flower (คุมิ โคดะ) ซิงเกิลที่ 17 ของคุมิ โคดะ
 Flower (กวางน้อย แบมบี้) ตัวละครใน ดิสนีย์ ภาพยนตร์ แบมบี้
# อันดับปลาคาราซิน
อันดับปลาคาราซิน  หรือ อันดับปลาตะเพียนกินเนื้อ เป็นอันดับปลาน้ำจืดวงศ์หนึ่งที่พบในทวีปอเมริกาเหนือจรดถึงทวีปอเมริกาใต้และทวีปแอฟริกา โดยใช้ชื่ออันดับว่า Characiformes สามารถแบ่งย่อยออกได้เป็นหลายวงศ์ โดยมี วงศ์ปลาคาราซิน (Characidae) เป็นวงศ์หลักที่มีจำนวนสมาชิกมาก 

หลายชนิดเป็นปลาที่รู้จักดี เช่น ปลาปิรันย่า, ปลาเปคู หรือ ปลาขนาดเล็ก ที่เป็นปลาสวยงาม เช่น ปลานีออน เป็นต้น ซึ่งปลาในขนาดเล็กในอันดับนี้มักถูกเรียกชื่อสามัญในภาษาอังกฤษว่า "เตตร้า" (Tetra)

จุดเด่นของปลาในอันดับนี้ คือ มีครีบไขมัน ซึ่งเป็นครีบขนาดเล็กที่เป็นร่องรอยเหลือจากวิวัฒนาการในอดีตหลงเหลืออยู่ ที่ปัจจุบันนี้ไม่ได้ใช้งานแล้ว ปรากฏอยู่ระหว่างครีบหลังก่อนถึงต้นครีบหาง

วงศ์ในอันดับปลาคาราซินมีตามนี้

 Acestrorhynchidae
 Alestidae
 Anostomidae
 Characidae (วงศ์ปลาคาราซิน)
 Chilodontidae
 Citharinidae
 Crenuchidae
 Ctenoluciidae
 Curimatidae
 Cynodontidae (วงศ์ปลาฟันสุนัข)
 Distichodontidae
 Erythrinidae
 Gasteropelecidae
 Hemiodontidae
 Hepsetidae
 Lebiasinidae
 Parodontidae
 Prochilodontidae
 † Salminopsidae สูญพันธุ์แล้ว
 Serrasalmidae 
 † Sorbinicharacidae สูญพันธุ์แล้ว
# บัตเตอร์ฟลาย (เพลงคุมิ โคดะ)
บัตเตอร์ฟลาย  เป็นซิงเกิลที่ 16 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 22 มิถุนายน พ.ศ. 2548  เปิดตัวที่อันดับที่ 2 ของออริกอนชาร์ต  มียอดขายรวมประมาณ 125,662  แผ่น  โดยเพลง Butterfly ได้รับรางวัลเพลงยอดเยี่ยมจากงาน Japan Record Award ครั้งที่ 47  และมิวสิกวิดีโอเพลงนี้ยังได้รางวัล Best Female Video และ Best Video of the Year จากงาน MTV Video Music Awards Japan 2006 อีกด้วย

เพลง Butterfly เป็นเพลงประกอบละครเรื่องโดคสุเมะ โนะ มาโฮ ภาค 2  ทางช่องทีบีเอส  ส่วนเพลงหน้าบีอย่าง Your Sunshine เป็นเพลงประกอบโฆษณาของครีมกันแดดของนีเวีย  และเพลง 大切な君へ เป็นเพลงประกอบรายการแซงชัวเอรี่ / โอโตนาโนะเซคิ  ทางช่องนิปปอนทีวี

 รายชื่อเพลง 
 
 Butterfly
 Your Sunshine 
 大切な君へ
 Butterfly -Instrumental- 
 Your Sunshine -Instrumental- 
 大切な君へ -Instrumental- 

 มิวสิกวิดีโอ 
 Butterfly -MUSIC VIDEO- 
 Butterfly -MAKING VIDEO- 

 การแสดงสด 
 23 ธันวาคม พ.ศ. 2548 - Music Station Super Special Live 2005 - Butterfly
 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต22 มิถุนายน พ.ศ. 2548Oricon Daily Charts#222 มิถุนายน พ.ศ. 2548Oricon Weekly Charts#245,303 125,662 14 สัปดาห์22 มิถุนายน พ.ศ. 2548Oricon Monthly Charts#5125,662 22 มิถุนายน พ.ศ. 2548Oricon Yearly Charts#85125,662
# อันดับปลาซีกเดียว
อันดับปลาซีกเดียว  ปลากระดูกแข็งในกลุ่มปลาที่มีก้านครีบ พบได้ทั้งทะเล, น้ำกร่อย และน้ำจืด ในภาษาไทยมักเรียกปลาในอันดับนี้รวม ๆ กัน เช่น "ลิ้นหมา", "ซีกเดียว", "ยอดม่วง", "ลิ้นเสือ", "ลิ้นควาย", "ใบไม้" หรือ "จักรผาน" เป็นต้น โดยใช้ชื่อวิทยาศาสตร์ว่า Pleuronectiformes

 ลักษณะ 
ลักษณะพิเศษคือ มองผิวเผินเหมือนมีแค่ด้านเดียว ลำตัวปรับตะแคงข้างด้านใดด้านหนึ่ง (ซ้ายหรือขวาขึ้นกับวงศ์) ราบไปกับพื้นน้ำเพื่อปรับตัวให้ซ่อนบนทราย 
หัวมีลักษณะแหลม ตาทั้งสองเมื่อยังเป็นตัวอ่อนเป็นสองข้างเหมือนปลาชนิดอื่น แต่เมื่อโตเต็มวัยจะไม่สมมาตร ตาข้างหนึ่งย้ายไปรวมกับอีกด้านหนึ่งของกะโหลก ตาทั้งสองข้างสามารถยื่นเหนือลำตัวเพื่อใช้ในการมอง 

ครีบหลังและครีบทวารมีฐานครีบยาว ลำตัวเกือบแบนราบและเป็นรูปกลมรีเมื่อมองจากด้านข้าง ช่องว่างบริเวณลำตัวจะมีน้อยเนื่องจากลำตัวเปลี่ยนไปมีรูปทรงแบนมาก ในตัวเต็มวัยนั้นส่วนใหญ่จะไม่มีถุงลมที่ช่วยในการว่ายน้ำ เกล็ดมีลักษณะเป็นแบบสากและแบบเรียบ

ปลาในอันดับนี้ถือเป็นตัวอย่างที่ดีของทฤษฎีวิวัฒนาการในการปรับตัวที่ ริชาร์ด ดอว์กินส์ นักชีววิทยาชาวอังกฤษ อธิบายไว้ว่า 

Dawkins, Richard (1991). The Blind Watchmaker. London: Penguin Books. pp. 92. ISBN 0140144811.

 พฤติกรรม 
ปลาในอันดับนี้อาศัยบริเวณพื้นทะเลหรือพื้นน้ำ ออกหากินเวลากลางคืน มักใช้วิธีพรางตัวเพื่อจับเหยื่อ อาจมีความสามารถในการปรับสีผิวให้เข้ากับสภาพแวดล้อม อาจพบบางชนิดเกาะอยู่ตามท้องเรือหรือเสาใต้น้ำ และอาจส่งเสียงร้องได้สกู๊ปพิเศษ หน้า 1: ไทยรัฐ เสาร์ที่ 21 ธันวาคม พ.ศ. 2545

เป็นปลากินเนื้อ กินอาหารได้แก่ สัตว์หน้าดินขนาดเล็ก ลูกกุ้ง, ลูกปู, ลูกปลา, หมึกและหอยไม่มีฝา

 การกระจายพันธุ์ 
โดยมากพบในทะเล มีไม่กี่ชนิดที่พบในน้ำจืดหรือน้ำกร่อย มีความแตกต่างของชนิดและขนาดมาก ใหญ่สุดคือ ชนิดที่พบในทะเลเขตหนาวแถบอะแลสกา เรียกว่า "แฮลิบัต" (Halibut) 
มีขนาดได้ถึง 2 เมตร หนักได้ถึง 325 กิโลกรัม คือ ปลาแอตแลนติกแฮลิบัต (Hippoglossus hippoglossus) และเล็กสุดเพียง 10 เซนติเมตร โดยมากเป็นปลาเศรษฐกิจใช้บริโภค 

มีความหลากหลายและการแพร่กระจายเป็นวงกว้าง มีอยู่ทั่วโลก บางชนิดอาศัยอยู่ในน้ำเค็ม บางชนิดอาศัยอยู่ในน้ำจืด บางชนิดอาศัยอยู่บริเวณพื้นน้ำตื้น แต่บางชนิดอาจจะอยู่บริเวณพื้นทะเลที่มีความลึกเป็นร้อยฟุต 

ในประเทศไทยส่วนใหญ่อาศัยในน้ำเค็ม พบได้ทั้งอ่าวไทยและทะเลอันดามัน แบ่งออกได้ราว 8 วงศ์ 71 ชนิด
ส่วนชนิดน้ำจืดที่พบบ่อยมีราว 4 ชนิด ทั้งหมดอยู่ในวงศ์ปลาลิ้นหมา (Soleidae) และวงศ์ปลายอดม่วง (Cynoglossidae) พบมากตามแม่น้ำใหญ่ ๆ ในภาคกลาง
และจัดเป็น ดัชนีชี้วัดคุณภาพน้ำ เมื่อน้ำใกล้จะเน่าปลาลิ้นหมาจะขึ้นมาหายใจบริเวณผิวน้ำก่อนปลาอื่นปฏิบัติการ"รักน้ำ-รักป่า" แห่ง'ลุ่มน้ำคลองยัน' จากไทยรัฐ

อื่น ๆ  
เป็นปลาประจำจังหวัดอิบะระกิในประเทศญี่ปุ่น ประจำฤดูใบไม้ร่วง
# ฮ็อต สตัฟ ฟีเจอริ่ง เคเอ็ม-มาร์กิต
ฮ็อต สตัฟ ฟีเจอริ่ง เคเอ็ม-มาร์กิต  เป็นซิงเกิลที่ 15 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 13 เมษายน พ.ศ. 2548  เปิดตัวสัปดาห์แรกในอันดับที่ 10 ของออริกอนชาร์ต  มียอดขายรวมประมาณ 29,000 แผ่น  โดยจำกัดจำนวนขายแค่ 3 หมื่นแผ่นเท่านั้น

เพลง Hot Stuff เป็นเพลงประกอบรายการริวฮะ-อาร์  ทางช่องทีวีโตเกียวในประเทศญี่ปุ่น

 รายชื่อเพลง 
 
 Hot Stuff feat.KM-MARKIT 
 Hot Stuff～確変無想転生remix feat．UZI＆KM-MARKIT～  
 Trust you(Dub's Trust me Remix) 
 Selfish (D.I's C&B MIX) 

 มิวสิกวิดีโอ 
 Hot Stuff feat.KM-MARKIT (Video Clip) 
 Trust you(Thanks To MAM&GRAMMA Ver.)(Video Clip) 
 Selfish(Live Clip)
 Hot Stuff feat.KM-MARKIT (Making Clip) 

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต13 เมษายน พ.ศ. 2548Oricon Daily Charts#1013 เมษายน พ.ศ. 2548Oricon Weekly Charts#1016,807 29,5096 สัปดาห์13 เมษายน พ.ศ. 2548Oricon Monthly Charts29,50913 เมษายน พ.ศ. 2548Oricon Yearly Charts#31329,509
# ลูชาโน ปาวารอตตี
ลูชาโน ปาวารอตตี (12 ตุลาคม ค.ศ. 1935 6 กันยายน ค.ศ. 2007) เป็นนักร้องโอเปร่าเสียงเทเนอร์ชาวอิตาลี ที่มีชื่อเสียงที่สุดคนหนึ่ง  

เขาเป็นที่รู้จักอย่างกว้างขวาง ในผลงานที่ชื่อว่า "Three Tenors" ซึ่งเป็นการแสดงโอเปร่า โดยนักร้องชายเสียงเทเนอร์ ที่มีชื่อเสียงที่สุดในยุคปัจจุบันสามคน ประกอบด้วย ลูชาโน ปาวารอตตี, ปลาซิโด โดมิงโก และโฮเซ คาเรราส์  การแสดงของทรีเทเนอร์ส มีขึ้นครั้งแรกในการแข่งขันฟุตบอลโลก ครั้งที่ 14 ที่กรุงโรม ประเทศอิตาลี เมื่อ พ.ศ. 2533  และกลายเป็นธรรมเนียมว่าทุก 4 ปี ทั้งสามคนจะมาเปิดการแสดงร่วมกันระหว่างการแข่งขันฟุตบอลโลก  ทั้งในปี พ.ศ. 2537 ที่ลอสแอนเจลิส ปี พ.ศ. 2541 ที่หอไอเฟล กรุงปารีส และปี พ.ศ. 2545 ที่โยโกฮามา

ลูชาโน ปาวารอตตี เกิดที่เมืองโมดีนา ทางตอนเหนือของอิตาลี บิดาเป็นคนทำขนมปัง และนักร้องเสียงเทเนอร์ เขาเริ่มร้องเพลงกับพ่อที่โบสถ์ตั้งแต่อายุ 9 ขวบ ในวัยเด็กเขาใฝ่ฝันจะเป็นนักฟุตบอลอาชีพ แต่แม่อยากให้เป็นครู ในขณะที่พ่ออยากให้เป็นนักร้อง  เขาเริ่มหัดร้องเพลงอย่างจริงจังตั้งแต่ พ.ศ. 2497 เมื่ออายุ 19 ปี

ลูชาโน เริ่มออกแสดงโอเปร่าเป็นครั้งแรกเมื่อ พ.ศ. 2504 เรื่อง La bohème  การแสดงของเขามีเอกลักษณ์อยู่ที่ ทุกครั้งเขาจะถือผ้าสีขาวติดมือตลอดเวลา ซึ่งมีที่มาจากการแสดงที่ William Jewell College เมืองมิสซูรี สหรัฐอเมริกา ในปี พ.ศ. 2516 ก่อนการแสดงเขาตื่นเต้นจนเหงื่อชุ่มตัว เมื่อขึ้นบนเวทีเขาได้ขอผ้าเช็ดมือจากผู้ชม และได้รับผ้าเช็ดปากสีขาว ตั้งแต่นั้นมาเขาจะถือผ้าสีขาวติดมือในการแสดงทุกครั้ง A Brief History of Jewell  เรียกดู 6 กันยายน 2550

ผลงานแสดงที่เป็นที่รู้จักที่สุดของเขา คือการร้องเพลง Nessun Dorma จากโอเปร่าเรื่อง Turandot ของจาโกโม ปุชชีนี ในปี พ.ศ. 2533 ซึ่งกลายเป็นเพลงประจำของบีบีซี และการแข่งขันฟุตบอลโลกครั้งที่ 14 ที่กรุงโรม

ลูชาโน ปาวารอตตี ตรวจพบว่าเป็นโรคมะเร็งที่ตับอ่อน เมื่อ พ.ศ. 2549 และเสียชีวิตเมื่อวันที่ 6 กันยายน พ.ศ. 2550"ลูชาโน ปาวารอตตี" ตำนานโอเปร่าผู้ยิ่งใหญ่ เสียชีวิตแล้วด้วยวัย 71 ปี
# คิเซะกิ
คิเซะกิ  เป็นซิงเกิลที่ 13 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 8 กันยายน พ.ศ. 2547  เปิดตัวสัปดาห์แรกในอันดับที่ 7 ของออริกอนชาร์ต  มียอดขายรวมประมาณ 49,000 แผ่น

เพลงคิเซคิเป็นเพลงประกอบการถ่ายทอดสดเจลีคของประเทศญี่ปุ่น  ทางช่องเอ็นเอชเค  ส่วนเพลงหน้าบีอย่าง LOVE HOLIC เป็นเพลงปิดของรายการเซไค วาริ วาริ แวลูล

 รายชื่อเพลง 

 奇跡
 LOVE HOLIC
 life
 奇跡(Instrumental)
 LOVE HOLIC(Instrumental)
 life(Instrumental)

 มิวสิกวิดีโอ 
 奇跡<music clip>

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต8 กันยายน พ.ศ. 2547Oricon Daily Charts#78 กันยายน พ.ศ. 2547Oricon Weekly Charts#728,50960,03310 สัปดาห์8 กันยายน พ.ศ. 2547Oricon Monthly Charts60,0338 กันยายน พ.ศ. 2547Oricon Yearly Charts60,033
# แฮนด์ส (เพลง)
"แฮนด์ส"  คือซิงเกิลที่ 14 ของคุมิ โคดะในรูปแบบซิงเกิลแม็กซี  ออกจำหน่ายเมื่อวันที่ 19 มกราคม พ.ศ. 2548 เปิดตัวสัปดาห์แรกในอันดับที่ 7 ของชาร์ตออริกอน  มียอดขายรวมประมาณ 49,000 ชุด  โดยซีดีของซิงเกิลนี้เป็นซีดีที่ป้องกันการทำการคัดลอกข้อมูล  หรือการทำซ้ำ

เพลง "แฮนด์ส" เป็นเพลงประกอบรายการ อุชิมูระโปรดิวซ์  ทางช่องนิปปอนทีวี  ส่วนเพลงหน้าบีอย่าง "ธรูเดอะสกาย" เป็นเพลงปิดของรายการ เดอะซันเดย์

มิวสิกวิดีโอเพลง "แฮนด์ส" สร้างขึ้นใน 2 ฉบับ ฉบับแรกบรรจุในซิงเกิล "แฮนด์ส" ในส่วนของดีวีดี  และอยู่ในอัลบั้ม เบสต์~เฟิสต์ธิงส์~  และฉบับอัลบั้มบรรจุในอัลบั้ม ซีเคร็ต

 รายชื่อเพลง 
 
 hands 
 Through the sky  
 hands (instrumental) 
 Through the sky (instrumental) 

 มิวสิกวิดีโอ 
 hands (Video Clip) 
 hands (Making Clip) 

 ชาร์ต 
ชาร์ตออริกอน (ในญี่ปุ่น)
ออกจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต19 มกราคม พ.ศ. 2548Oricon Daily Charts#719 มกราคม พ.ศ. 2548Oricon Weekly Charts#722,69348,9108 สัปดาห์19 มกราคม พ.ศ. 2548Oricon Monthly Charts48,91019 มกราคม พ.ศ. 2548Oricon Yearly Charts48,910